
JUSTIFICARE SUCCINTĂ
Reformarea Directivei privind permisul unic ar trebui valorificată ca o șansă de a crea condiții de muncă echitabile pentru resortisanții țărilor terțe care lucrează în statele membre ale Uniunii Europene. 
Cu toate acestea, orice raport de muncă este și un raport de putere. Trebuie avut în vedere faptul că repartizarea puterii între lucrători și angajatori nu este echilibrată. Lucrătorii sunt dezavantajați dacă, în practică, nu au voie să se organizeze, să negocieze colectiv și să facă grevă. Este nevoie de reglementări care să asigure echilibrul. 
În acest sens, îndemnul meu este să nu fim naivi. Majoritatea sectoarelor economiei în care sunt activi lucrători din țări terțe, cum ar fi transporturile, ospitalitatea sau logistica, sunt cunoscute pentru salariile mici și riscul ridicat de încălcare a drepturilor lucrătorilor. 
Adesea este deja cazul și pentru lucrătorii naționali din aceste sectoare. Lucrătorii din țările terțe sunt și mai vulnerabili la abuzuri și exploatare, deoarece nu au un loc stabil în societate, cunoștințe despre drepturile lor și acces efectiv la căi de atac. 
Prin această reformare, doresc să îmbunătățesc situația resortisanților țărilor terțe care caută un loc de muncă și care lucrează în UE. Așadar, este nevoie de mai multă egalitate de tratament. Acest lucru ar trebui extins și la ceea ce considerăm acceptabil în legătură cu propriile noastre condiții de viață și de muncă: remunerarea, concediul, programul de lucru, locuințe decente sau plățile restante.
În plus, este nevoie de acces real la căi de atac și de sprijin din partea reprezentanților, în special din partea sindicatelor. 
Trebuie luate mult mai multe măsuri pentru a pune capăt practicilor abuzive și exploatatoare ale angajatorilor care eludează sau încalcă normele. Deci, în primul rând, este nevoie de o mai bună documentare, atât pentru a clarifica ce drepturi au lucrătorii, cât și pentru a permite inspectoratelor de muncă să le asigure aplicarea. Inspectoratele trebuie ele însele consolidate. 
Această reformare trebuie, de asemenea, să anticipeze modul în care ar putea apărea noi modele de afaceri care să conducă la exploatarea lucrătorilor din țări terțe. Mă străduiesc să fac tot posibilul pentru a preveni acest lucru. Din acest motiv, includerea explicită a agențiilor de muncă temporară sau a oricărui alt subcontractant în prezenta directivă este extrem de importantă. 
Este obligația noastră să creăm condiții de concurență echitabile pentru angajatorii care doresc să adere la norme, dar ai căror concurenți trișează în detrimentul resortisanților țărilor terțe. Este, de asemenea, obligația noastră să protejăm lucrătorii care suportă consecințele inegalității de tratament, ale tratamentului nefavorabil sau chiar ale exploatării. Astfel, transformăm Europa într-un loc mai bun.
AMENDAMENTE
[bookmark: IntroA]Comisia pentru ocuparea forței de muncă și afaceri sociale recomandă Comisiei pentru libertăți civile, justiție și afaceri interne, care este comisie competentă, să ia în considerare următoarele amendamente:
[bookmark: IntroB][bookmark: EndB]<RepeatBlock-Amend><Amend>Amendamentul		<NumAm>1</NumAm>
<DocAmend>Propunere de directivă</DocAmend>
<Article>Considerentul 4</Article>
	

	Textul propus de Comisie
	Amendamentul

	(4)	Ar trebui stabilit un set de norme care să reglementeze procedura de analizare a solicitărilor privind permisul unic. Procedura respectivă ar trebuie să fie eficientă și ușor de administrat, ținând seama de volumul normal de lucru al administrațiilor statelor membre. De asemenea, aceasta ar trebui să fie transparentă și echitabilă, astfel încât să ofere un nivel adecvat de securitate juridică persoanelor în cauză.
	(4)	Ar trebui stabilit un set de norme care să reglementeze procedura de analizare a solicitărilor privind permisul unic. Procedura respectivă ar trebui să fie eficientă și ușor de administrat, ținând seama de volumul normal de lucru al administrațiilor statelor membre. De asemenea, aceasta ar trebui să fie transparentă, nediscriminatorie, echilibrată din perspectiva genului, incluzivă și echitabilă, astfel încât să ofere un nivel adecvat de securitate juridică persoanelor în cauză.


</Amend>
<Amend>Amendamentul		<NumAm>2</NumAm>
<DocAmend>Propunere de directivă</DocAmend>
<Article>Considerentul 4 a (nou)</Article>
	

	Textul propus de Comisie
	Amendamentul

	
	(4a)	Pilonul european al drepturilor sociale („pilonul”), proclamat la Göteborg la 17 noiembrie 2017, stabilește un set de principii care servesc drept ghid pentru a asigura egalitatea de șanse și de acces la piața muncii, condiții de muncă echitabile și protecție și incluziune socială, care ar trebui să fie orientările și pentru tratamentul lucrătorilor din țări terțe care au reședința în Uniune.


</Amend>
<Amend>Amendamentul		<NumAm>3</NumAm>

<DocAmend>Propunere de directivă</DocAmend>
<Article>Considerentul 5</Article>
	

	Textul propus de Comisie
	Amendamentul

	(5)	Dispozițiile prezentei directive nu ar trebui să aducă atingere competenței statelor membre de a reglementa admisia resortisanților țărilor terțe, inclusiv contingentele de admisie a acestor resortisanți, în scopul ocupării unui loc de muncă.
	(5)	Dispozițiile prezentei directive nu ar trebui să aducă atingere competenței statelor membre de a reglementa admisia resortisanților țărilor terțe, inclusiv contingentele de admisie a acestor resortisanți, în scopul ocupării unui loc de muncă pe piața forței de muncă a respectivelor state membre. Este necesar să se stabilească locul în care se desfășoară munca în mod obișnuit, pentru a se asigura faptul că resortisanții țărilor terțe beneficiază de condițiile de muncă și de drepturile de securitate socială la care au dreptul. Acest lucru ar trebui să se întâmple și atunci când activitatea se desfășoară în mai multe locuri, de exemplu, în domeniul construcțiilor, sau atunci când activitatea este mobilă, de exemplu, în transporturi.


</Amend>
<Amend>Amendamentul		<NumAm>4</NumAm>

<DocAmend>Propunere de directivă</DocAmend>
<Article>Considerentul 6</Article>
	

	Textul propus de Comisie
	Amendamentul

	(6)	Prezenta directivă ar trebui să reglementeze raporturile de muncă dintre lucrătorii din țările terțe și angajatori. În cazul în care legislația națională a unui stat membru permite admisia resortisanților țărilor terțe prin intermediul agenților de muncă temporară stabiliți pe teritoriul său și care au un raport de muncă cu lucrătorul, acești agenți nu ar trebui excluși din domeniul de aplicare al prezentei directive.
	(6)	Prezenta directivă ar trebui să reglementeze contractele sau raporturile de muncă dintre lucrătorii din țările terțe și angajatori. În cazul în care legislația națională a unui stat membru permite admisia resortisanților țărilor terțe prin intermediul agenților de muncă temporară stabiliți pe teritoriul său și care au un contract sau un raport de muncă cu lucrătorul, acești agenți ar trebui să fie, de asemenea, incluși în domeniul de aplicare al prezentei directive.


</Amend>
<Amend>Amendamentul		<NumAm>5</NumAm>

<DocAmend>Propunere de directivă</DocAmend>
<Article>Considerentul 7</Article>
	

	Textul propus de Comisie
	Amendamentul

	(7)	Resortisanții țărilor terțe detașați care fac obiectul Directivei 96/71/CE a Parlamentului European și a Consiliului39 nu ar trebui să intre sub incidența prezentei directive. Acest lucru nu ar trebui să îi împiedice pe resortisanții țărilor terțe cu ședere legală și care lucrează în mod legal într-un stat membru care sunt detașați într-un alt stat membru să beneficieze în continuare de tratament egal cu cel de care beneficiază resortisanții statului membru de origine pe durata detașării lor în ceea ce privește condițiile de angajare care nu sunt afectate de aplicarea Directivei 96/71/CE.
	(7)	Resortisanții țărilor terțe detașați în mod real care fac obiectul Directivelor 96/71/CE39, 2014/67/UE39a, (UE) 2018/95739b și 2020/1057/UE39c ale Parlamentului European și ale Consiliului nu ar trebui să intre sub incidența prezentei directive. Acest lucru nu ar trebui să îi împiedice pe resortisanții țărilor terțe cu ședere legală și care lucrează în mod legal într-un stat membru care sunt detașați într-un alt stat membru să beneficieze în continuare de tratament egal cu cel de care beneficiază resortisanții statului membru de origine pe durata detașării lor în ceea ce privește condițiile de angajare care nu sunt afectate de aplicarea Directivelor 96/71/CE, 2014/67/UE, (UE) 2018/957 și 2020/1057/UE. Pentru a preveni aranjamentele transfrontaliere artificiale, statele membre ar trebui să prevadă măsuri adecvate de protecție a lucrătorilor din țările terțe împotriva abuzurilor săvârșite prin detașări frauduloase în alte state membre. Procedura unică de solicitare și monitorizarea angajatorilor ar trebui să țină seama în mod corespunzător de dispozițiile Regulamentului (CE) nr. 593/2008 al Parlamentului European și al Consiliului („Roma I”)39d pentru a verifica dacă locul de muncă obișnuit se află într-adevăr în statul membru în cauză.

	__________________
	__________________

	39 Directiva 96/71/CE a Parlamentului European și a Consiliului din 16 decembrie 1996 privind detașarea lucrătorilor în cadrul prestării de servicii (JO L 18, 21.1.1997, p. 1).
	39 Directiva 96/71/CE a Parlamentului European și a Consiliului din 16 decembrie 1996 privind detașarea lucrătorilor în cadrul prestării de servicii (JO L 18, 21.1.1997, p. 1).

	
	39a Directiva 2014/67/UE a Parlamentului European și a Consiliului din 15 mai 2014 privind asigurarea respectării aplicării Directivei 96/71/CE privind detașarea lucrătorilor în cadrul prestării de servicii și de modificare a Regulamentului (UE) nr. 1024/2012 privind cooperarea administrativă prin intermediul Sistemului de informare al pieței interne („Regulamentul IMI”) (JO L 159, 28.5.2014, p. 11).

	
	39b Directiva (UE) 2018/957 a Parlamentului European și a Consiliului din 28 iunie 2018 de modificare a Directivei 96/71/CE privind detașarea lucrătorilor în cadrul prestării de servicii (JO L 173, 9.7.2018, p. 16).

	
	39c Directiva (UE) 2020/1057 a Parlamentului European și a Consiliului din 15 iulie 2020 de stabilire a unor norme specifice cu privire la Directiva 96/71/CE și la Directiva 2014/67/UE privind detașarea conducătorilor auto în sectorul transportului rutier și de modificare a Directivei 2006/22/CE în ceea ce privește cerințele de control și a Regulamentului (UE) nr. 1024/2012 (JO L 249, 31.7.2020, p. 49).

	
	39d Regulamentul (CE) nr. 593/2008 al Parlamentului European și al Consiliului din 17 iunie 2008 privind legea aplicabilă obligațiilor contractuale (Roma I) (JO L 177, 4.7.2008, p. 6).


</Amend>
<Amend>Amendamentul		<NumAm>6</NumAm>

<DocAmend>Propunere de directivă</DocAmend>
<Article>Considerentul 10</Article>
	

	Textul propus de Comisie
	Amendamentul

	(10)	Resortisanții țărilor terțe care au fost admiși pe teritoriul unui stat membru pentru a ocupa un loc de muncă cu titlu sezonier și care au solicitat admisia sau au fost admiși pe teritoriul unui stat membru în conformitate cu Directiva 2014/36/UE a Parlamentului European și a Consiliului41 nu ar trebui să intre sub incidența prezentei directive, dat fiind faptul că aceștia intră în domeniul de aplicare al Directivei 2014/36/UE care instituie un regim specific.
	eliminat

	__________________
	

	41 Directiva 2014/36/UE privind condițiile de intrare și de ședere a resortisanților țărilor terțe în scopul ocupării unui loc de muncă în calitate de lucrători sezonieri (JO L 94, 28.3.2014, p. 375).
	


</Amend>
<Amend>Amendamentul		<NumAm>7</NumAm>
<DocAmend>Propunere de directivă</DocAmend>
<Article>Considerentul 12</Article>
	

	Textul propus de Comisie
	Amendamentul

	(12)	Dispozițiile prezentei directive cu privire la procedura unică de solicitare și la permisul unic nu ar trebui să se refere la vizele uniforme sau pe termen lung, cu excepția obligației statelor membre de a elibera viza necesară în termenul de patru luni stabilit pentru adoptarea unei decizii privind permisul unic.
	(12)	Dispozițiile prezentei directive cu privire la procedura unică de solicitare și la permisul unic nu ar trebui să se refere la vizele uniforme sau pe termen lung, cu excepția obligației statelor membre de a elibera viza necesară în termenul de 90 de zile stabilit pentru adoptarea unei decizii privind permisul unic.


</Amend>
<Amend>Amendamentul		<NumAm>8</NumAm>

<DocAmend>Propunere de directivă</DocAmend>
<Article>Considerentul 13</Article>
	

	Textul propus de Comisie
	Amendamentul

	(13)	Termenul pentru luarea unei decizii referitoare la o solicitare ar trebui să includă atât timpul necesar pentru eliberarea unei vize, în cazul în care este nevoie de viză, cât și timpul necesar pentru efectuarea verificărilor privind situațiile pe piața muncii.
	(13)	Termenul pentru luarea unei decizii referitoare la o solicitare ar trebui să includă atât timpul necesar pentru eliberarea unei vize, în cazul în care este nevoie de viză, cât și timpul necesar pentru efectuarea verificărilor privind criteriile și condițiile pentru eliberarea permisului, așa cum impune legislația națională, inclusiv a verificărilor privind situația de pe piața muncii, atunci când este cazul.


</Amend>
<Amend>Amendamentul		<NumAm>9</NumAm>

<DocAmend>Propunere de directivă</DocAmend>
<Article>Considerentul 15</Article>
	

	Textul propus de Comisie
	Amendamentul

	(15)	Desemnarea autorității competente în temeiul prezentei directive nu ar trebui să aducă atingere rolului și responsabilităților altor autorități și, după caz, ale partenerilor sociali, în ceea ce privește examinarea solicitării și luarea unei decizii cu privire la aceasta.
	(15)	Desemnarea autorităților competente în temeiul prezentei directive nu ar trebui să aducă atingere rolului și responsabilităților altor autorități și, după caz, ale partenerilor sociali, în ceea ce privește examinarea solicitării și luarea unei decizii cu privire la aceasta, precum și monitorizarea, punerea în aplicare și asigurarea respectării standardelor de muncă și a reglementărilor în domeniul securității sociale, facilitarea depunerii plângerilor și a solicitării de reparații în justiție. Autorităților competente, cum ar fi inspectoratele de muncă, serviciile publice de ocupare a forței de muncă sau instituțiile de securitate socială, ar trebui să li se furnizeze informații privind condițiile de muncă, pentru a se garanta efectiv drepturile lucrătorilor din țări terțe.


</Amend>
<Amend>Amendamentul		<NumAm>10</NumAm>

<DocAmend>Propunere de directivă</DocAmend>
<Article>Considerentul 16</Article>
	

	Textul propus de Comisie
	Amendamentul

	(16)	Termenul pentru luarea unei decizii referitoare la o solicitare nu ar trebui, cu toate acestea, să includă timpul necesar recunoașterii calificărilor profesionale. Prezenta directivă nu ar trebui să aducă atingere procedurilor interne privind recunoașterea diplomelor.
	(16)	Termenul pentru luarea unei decizii referitoare la o solicitare nu ar trebui, cu toate acestea, să includă timpul necesar recunoașterii calificărilor profesionale și ocupaționale. Prezenta directivă nu ar trebui să aducă atingere procedurilor interne privind recunoașterea diplomelor.


</Amend>
<Amend>Amendamentul		<NumAm>11</NumAm>
<DocAmend>Propunere de directivă</DocAmend>
<Article>Considerentul 17</Article>
	

	Textul propus de Comisie
	Amendamentul

	(17)	Permisul unic ar trebui să fie eliberat în conformitate cu Regulamentul (CE) nr. 1030/2002 al Consiliului42, fiind posibil pentru statele membre să introducă date suplimentare, în special cu privire la permisiunea ca o persoană să ocupe sau nu un loc de muncă. Un stat membru ar trebui să menționeze nu numai în cadrul permisului unic, ci și în alte permise de ședere eliberate – printre altele, în vederea unui control mai eficace al migrației – datele privind permisiunea de a ocupa un loc de muncă, indiferent de tipul de permis sau de permis de ședere pe baza căruia resortisantului țării terțe i s-a permis accesul pe teritoriul și la piața forței de muncă a respectivului stat membru.
	(17)	Permisul unic ar trebui să fie eliberat în conformitate cu Regulamentul (CE) nr. 1030/2002 al Consiliului42, fiind posibil pentru statele membre să introducă date suplimentare, în special cu privire la permisiunea ca o persoană să ocupe sau nu un loc de muncă. Un stat membru ar trebui să menționeze nu numai în cadrul permisului unic, ci și în toate permisele de ședere eliberate – printre altele, în vederea unui control mai eficace al migrației – datele privind permisiunea de a ocupa un loc de muncă, indiferent de tipul de permis sau de permis de ședere pe baza căruia resortisantului țării terțe i s-a permis accesul pe teritoriul și la piața forței de muncă a respectivului stat membru. Statele membre ar trebui să acorde acces la astfel de informații, inclusiv la orice modificare a acestora, resortisantului țării terțe.

	__________________
	__________________

	42 Regulamentul (CE) nr. 1030/2002 al Consiliului din 13 iunie 2002 de instituire a unui model uniform de permis de ședere pentru resortisanții țărilor terțe (JO L 157, 15.6.2002, p. 1).
	42 Regulamentul (CE) nr. 1030/2002 al Consiliului din 13 iunie 2002 de instituire a unui model uniform de permis de ședere pentru resortisanții țărilor terțe (JO L 157, 15.6.2002, p. 1).


</Amend>
<Amend>Amendamentul		<NumAm>12</NumAm>

<DocAmend>Propunere de directivă</DocAmend>
<Article>Considerentul 19</Article>
	

	Textul propus de Comisie
	Amendamentul

	(19)	Dispozițiile prezentei directive privind permisul unic și permisul de ședere eliberat pentru alte scopuri decât ocuparea unui loc de muncă nu ar trebui să împiedice statele membre să elibereze un document pe suport hârtie suplimentar, pentru a putea oferi informații mai exacte referitoare la relația de muncă pentru care formatul permisului de ședere nu dispune de un spațiu suficient. Un astfel de document poate servi la prevenirea exploatării resortisanților țărilor terțe și la combaterea angajării ilegale, dar ar trebui să fie opțional pentru statele membre și nu ar trebui să servească drept substitut pentru un permis de muncă, fapt ce ar compromite conceptul de permis unic. Pentru stocarea unor astfel de informații într-un format electronic pot fi, de asemenea, utilizate posibilitățile tehnice oferite de articolul 4 din Regulamentul (CE) nr. 1030/2002 și de punctul 20 litera (a) din anexa la acesta.
	(19)	Pe lângă permisul unic și permisul de ședere eliberat pentru alte scopuri decât ocuparea unui loc de muncă, statele membre ar trebui să elibereze un document care să ofere informații mai exacte referitoare la contractul sau relația de muncă, pentru care formatul permisului de ședere nu dispune de un spațiu suficient. Un astfel de document ar trebui să servească la prevenirea exploatării resortisanților țărilor terțe, inclusiv a aspectelor de gen ale exploatării, și la combaterea angajării ilegale, dar nu ar trebui să servească drept substitut pentru un permis de muncă, fapt ce ar compromite conceptul de permis unic. Modificările aduse condițiilor de angajare cuprinse în documentul respectiv nu ar trebui să constituie neapărat o schimbare a angajatorului în sensul permisului unic. Autorităților competente, cum ar fi inspectoratele de muncă, serviciile publice de ocupare a forței de muncă sau instituțiile de securitate socială, ar trebui să li se furnizeze informații privind condițiile de muncă, pentru a se garanta efectiv drepturile lucrătorilor din țări terțe. Pentru stocarea unor astfel de informații într-un format electronic pot fi, de asemenea, utilizate posibilitățile tehnice oferite de articolul 4 din Regulamentul (CE) nr. 1030/2002 și de punctul 20 litera (a) din anexa la acesta.


</Amend>
<Amend>Amendamentul		<NumAm>13</NumAm>

<DocAmend>Propunere de directivă</DocAmend>
<Article>Considerentul 22</Article>
	

	Textul propus de Comisie
	Amendamentul

	(22)	În absența unei legislații orizontale a Uniunii, drepturile resortisanților țărilor terțe variază în funcție de cetățenia acestora și de statele membre în care ocupă un loc de muncă. În vederea dezvoltării în continuare a unei politici coerente în domeniul imigrației și pentru a reduce discrepanțele dintre drepturile cetățenilor Uniunii și ale resortisanților țărilor terțe care lucrează în mod legal într-un stat membru, precum și pentru a completa acquis-ul existent în domeniul imigrației, ar trebui prevăzut un set de drepturi, în special pentru a menționa domeniile în care este prevăzută egalitatea de tratament între resortisanții unui stat membru și acei resortisanți din țările terțe care nu au dobândit încă statutul de rezidenți pe termen lung. Scopul acestor dispoziții este de a stabili un nivel minim de condiții de concurență echitabile în ansamblul Uniunii, de a recunoaște că resortisanții țărilor terțe respectivi contribuie la creșterea economiei Uniunii prin munca prestată și prin plata impozitelor, precum și de a constitui o garanție pentru a reduce concurența neloială dintre resortisanții unui stat membru și resortisanții țărilor terțe, rezultată din eventuala exploatare a acestora din urmă. Lucrător dintr-o țară terță, în sensul prezentei directive, ar trebui să însemne, fără a aduce atingere interpretării noțiunii de raport de muncă existentă în alte prevederi din legislația Uniunii, un resortisant al unei țări terțe care a fost admis pe teritoriul unui stat membru, care are dreptul de ședere legală și căruia i s-a acordat dreptul de muncă, în cadrul unui raport de muncă plătit, în temeiul legislației naționale sau în conformitate cu practica națională.
	(22)	În absența unei legislații orizontale a Uniunii, drepturile resortisanților țărilor terțe variază în funcție de cetățenia acestora și de statele membre în care ocupă un loc de muncă. În vederea dezvoltării în continuare a unei politici coerente în domeniul imigrației și pentru a reduce discrepanțele dintre drepturile cetățenilor Uniunii și ale resortisanților țărilor terțe care lucrează în mod legal într-un stat membru, precum și pentru a completa acquis-ul existent în domeniul imigrației, ar trebui prevăzut un set de drepturi, în special pentru a menționa domeniile în care este prevăzută egalitatea de tratament între resortisanții unui stat membru și acei resortisanți din țările terțe care nu au dobândit încă statutul de rezidenți pe termen lung. Scopul acestor dispoziții este de a stabili un nivel minim de condiții de concurență echitabile în ansamblul Uniunii, de a recunoaște că resortisanții țărilor terțe respectivi contribuie la creșterea economiei Uniunii prin munca prestată și prin plata impozitelor, precum și de a constitui o garanție pentru a reduce concurența neloială dintre resortisanții unui stat membru și resortisanții țărilor terțe, rezultată din eventuala exploatare a acestora din urmă. În acest sens, ar trebui să se acorde mai multă atenție aspectelor de gen și feminizării migrației forței de muncă. Lucrător dintr-o țară terță, în sensul prezentei directive, ar trebui să însemne, fără a aduce atingere interpretării noțiunii de raport de muncă existentă în alte prevederi din legislația Uniunii, un resortisant al unei țări terțe care a fost admis pe teritoriul unui stat membru, care are dreptul de ședere legală și căruia i s-a acordat dreptul de muncă, în cadrul unui contract de muncă sau al unui raport de muncă, în temeiul legislației naționale, al acordurilor colective sau al practicii naționale, ținând seama de jurisprudența Curții de Justiție.


</Amend>
<Amend>Amendamentul		<NumAm>14</NumAm>

<DocAmend>Propunere de directivă</DocAmend>
<Article>Considerentul 25</Article>
	

	Textul propus de Comisie
	Amendamentul

	(25)	Sintagma „condiții de lucru” în sensul prezentei directive ar trebui să includă cel puțin remunerarea, concedierea, sănătatea și siguranța la locul de muncă, timpul de lucru și concediul, luând în considerare acordurile colective în vigoare.
	(25)	Sintagma „condiții de lucru decente” în sensul prezentei directive ar trebui să includă cel puțin condițiile de angajare, remunerarea, inclusiv salariile minime, concedierea, sănătatea și siguranța la locul de muncă, timpul de lucru și concediul, luând în considerare acordurile colective în vigoare, precum și dreptul de a se organiza și dreptul de a face grevă.


</Amend>
<Amend>Amendamentul		<NumAm>15</NumAm>

<DocAmend>Propunere de directivă</DocAmend>
<Article>Considerentul 26</Article>
	

	Textul propus de Comisie
	Amendamentul

	(26)	Un stat membru ar trebui să recunoască calificările profesionale dobândite de un resortisant al unei țări terțe în alt stat membru în același mod ca și pentru cetățenii Uniunii și ar trebui să ia în considerare calificările dobândite într-o țară terță în conformitate cu Directiva 2005/36/CE a Parlamentului European și a Consiliului47. Dreptul la egalitatea de tratament acordat lucrătorilor din țările terțe în ceea ce privește recunoașterea diplomelor, a certificatelor și a altor calificări profesionale, în conformitate cu procedurile interne aplicabile, nu ar trebui să aducă atingere competenței statelor membre în ceea ce privește admisia resortisanților țărilor terțe respectivi pe piețele forței de muncă ale acestora.
	(26)	Un stat membru ar trebui să recunoască calificările profesionale și ocupaționale dobândite de un resortisant al unei țări terțe în alt stat membru în același mod ca și pentru cetățenii Uniunii, și ar trebui să ia în considerare calificările dobândite într-o țară terță în conformitate cu Directiva 2005/36/CE a Parlamentului European și a Consiliului47. Dreptul la egalitatea de tratament acordat lucrătorilor din țările terțe în ceea ce privește recunoașterea diplomelor, a certificatelor și a altor calificări profesionale, în conformitate cu procedurile interne aplicabile, nu ar trebui să aducă atingere competenței statelor membre în ceea ce privește admisia resortisanților țărilor terțe respectivi pe piețele forței de muncă ale acestora.

	__________________
	__________________

	47 Directiva 2005/36/CE a Parlamentului European și a Consiliului din 7 septembrie 2005 privind recunoașterea calificărilor profesionale (JO L 255, 30.9.2005, p. 22).
	47 Directiva 2005/36/CE a Parlamentului European și a Consiliului din 7 septembrie 2005 privind recunoașterea calificărilor profesionale (JO L 255, 30.9.2005, p. 22).


</Amend>
<Amend>Amendamentul		<NumAm>16</NumAm>

<DocAmend>Propunere de directivă</DocAmend>
<Article>Considerentul 27</Article>
	

	Textul propus de Comisie
	Amendamentul

	(27)	Lucrătorii din țările terțe ar trebui să beneficieze de tratament egal în ceea ce privește securitatea socială. Ramurile securității sociale sunt definite în Regulamentul (CE) nr. 883/2004 al Parlamentului European și al Consiliului48. Dispozițiile prezentei directive privind egalitatea de tratament în domeniul securității sociale ar trebui să se aplice, de asemenea, lucrătorilor admiși într-un stat membru direct dintr-o țară terță. Cu toate acestea, prezenta directivă nu ar trebui să acorde lucrătorilor din țările terțe mai multe drepturi decât cele deja prevăzute de legislația Uniunii în vigoare în domeniul securității sociale pentru resortisanții țărilor terțe care se află în situații cu caracter transfrontalier.
	(27)	Lucrătorii din țările terțe ar trebui să beneficieze de tratament egal în ceea ce privește securitatea socială, inclusiv de portabilitatea drepturilor. Ramurile securității sociale sunt definite în Regulamentul (CE) nr. 883/2004 al Parlamentului European și al Consiliului48. Dispozițiile prezentei directive privind egalitatea de tratament în domeniul securității sociale ar trebui să se aplice, de asemenea, lucrătorilor admiși într-un stat membru direct dintr-o țară terță. Resortisanții țărilor terțe care se află în situații cu caracter transfrontalier ar trebui, de asemenea, să beneficieze de egalitate de tratament în ceea ce privește drepturile prevăzute în dreptul Uniunii în domeniul securității sociale.

	__________________
	__________________

	48 Regulamentul (CE) nr. 883/2004 al Parlamentului European și al Consiliului din 29 aprilie 2004 privind coordonarea sistemelor de securitate socială, JO L 166, 30.4.2004, p. 1.
	48 Regulamentul (CE) nr. 883/2004 al Parlamentului European și al Consiliului din 29 aprilie 2004 privind coordonarea sistemelor de securitate socială, JO L 166, 30.4.2004, p. 1.


</Amend>
<Amend>Amendamentul		<NumAm>17</NumAm>

<DocAmend>Propunere de directivă</DocAmend>
<Article>Considerentul 29</Article>
	

	Textul propus de Comisie
	Amendamentul

	(29)	Legislația Uniunii nu limitează competența statelor membre de a-și organiza propriile regimuri de securitate socială. Fiecare stat membru stabilește condițiile în temeiul cărora sunt acordate prestațiile de securitate socială, precum și valoarea acestor prestații și perioada de timp pentru care sunt acordate. Cu toate acestea, atunci când își exercită această competență, statele membre ar trebui să respecte legislația Uniunii.
	(29)	Legislația Uniunii nu limitează și nu ar trebui să limiteze competența statelor membre de a-și organiza propriile regimuri de securitate socială. Fiecare stat membru stabilește condițiile în temeiul cărora sunt acordate prestațiile de securitate socială, precum și valoarea acestor prestații și perioada de timp pentru care sunt acordate. Cu toate acestea, atunci când își exercită această competență, statele membre ar trebui să respecte legislația Uniunii.


</Amend>
<Amend>Amendamentul		<NumAm>18</NumAm>

<DocAmend>Propunere de directivă</DocAmend>
<Article>Considerentul 31</Article>
	

	Textul propus de Comisie
	Amendamentul

	(31)	Pentru a consolida egalitatea de tratament a lucrătorilor din țările terțe, statele membre ar trebui să prevadă sancțiuni eficace, proporționale și disuasive împotriva angajatorilor în cazul încălcării dispozițiilor naționale adoptate în temeiul prezentei directive, în special în ceea ce privește condițiile de lucru, libertatea de asociere și de afiliere și accesul la prestațiile de asigurări sociale.
	(31)	Pentru a consolida egalitatea de tratament a lucrătorilor din țările terțe, statele membre ar trebui să prevadă sancțiuni eficace, proporționale și disuasive împotriva angajatorilor în cazul încălcării dispozițiilor naționale adoptate în temeiul prezentei directive, în special în ceea ce privește condițiile de lucru, accesul la prestațiile de securitate socială, drepturile lucrătorilor, inclusiv libertatea de asociere și de afiliere, dreptul de a negocia și a încheia acorduri colective, dreptul la acțiuni sindicale și dreptul la grevă, principiul plății egale pentru muncă de valoare egală, protecția împotriva muncii forțate și a muncii copiilor și protecția împotriva discriminării.


</Amend>
<Amend>Amendamentul		<NumAm>19</NumAm>

<DocAmend>Propunere de directivă</DocAmend>
<Article>Considerentul 32</Article>
	

	Textul propus de Comisie
	Amendamentul

	(32)	Pentru a garanta aplicarea corespunzătoare a prezentei directive, statele membre ar trebui să se asigure că există mecanisme corespunzătoare de monitorizare a angajatorilor și că, atunci când este cazul, se efectuează inspecții eficace și adecvate pe teritoriile lor. Selectarea angajatorilor care urmează să facă obiectul inspecțiilor ar trebui să se bazeze în primul rând pe o evaluare a riscurilor care să fie efectuată de autoritățile competente din statele membre, ținând seama de factori cum ar fi sectorul în care își desfășoară activitatea o întreprindere și orice antecedent legat de încălcarea obligațiilor.
	(32)	Pentru a garanta aplicarea corespunzătoare a prezentei directive, statele membre ar trebui să se asigure, în cooperare cu partenerii sociali, în special cu sindicatele și în conformitate cu Convenția nr. 81 a Organizației Internaționale a Muncii (OIM) privind inspecția muncii, că există mecanisme corespunzătoare de monitorizare a angajatorilor și că se efectuează inspecții eficace, de rutină și neanunțate, și adecvate pe teritoriile lor, pentru a depista încălcările legislației muncii și a legislației sociale, în vederea asigurării unor condiții decente de muncă. Există în continuare o probabilitate mai mare ca lucrătorii din țări terțe să se confrunte cu încălcări ale drepturilor și condițiilor lor de muncă în raport cu alte grupuri de lucrători. Prin urmare, selectarea angajatorilor care urmează să facă obiectul inspecțiilor ar trebui să se bazeze în primul rând pe o evaluare a riscurilor care să fie efectuată de autoritățile competente din statele membre, ținând seama de factori cum ar fi sectorul în care își desfășoară activitatea o întreprindere și orice antecedent legat de încălcarea obligațiilor. Este mai probabil ca resortisanții țărilor terțe să lucreze în sectoare cunoscute ca având un risc mai ridicat de încălcare a standardelor de muncă. Pentru a putea îmbunătăți asigurarea corespunzătoare a respectării prezentei directive și pentru a se face schimb de bune practici între statele membre, este esențial să se monitorizeze modelele de aplicare, reînnoire și retragere a permiselor unice.


</Amend>
<Amend>Amendamentul		<NumAm>20</NumAm>

<DocAmend>Propunere de directivă</DocAmend>
<Article>Considerentul 33</Article>
	

	Textul propus de Comisie
	Amendamentul

	(33)	Statele membre ar trebui, de asemenea, să instituie mecanisme eficace prin intermediul cărora lucrătorii din țările terțe să poată solicita reparații în justiție și depune plângeri în mod direct sau prin intermediul unor terți care au, în conformitate cu criteriile prevăzute în legislația națională, un interes legitim în a asigura respectarea prezentei directive, cum ar fi sindicatele ori alte asociații sau autoritățile competente. Acest lucru este considerat necesar pentru a aborda situațiile în care lucrătorii din țările terțe nu au cunoștință de existența mecanismelor menite să asigure respectarea legislației sau ezită să le utilizeze în nume propriu, de exemplu de teama unor eventuale consecințe.
	(33)	Statele membre ar trebui, de asemenea, să instituie mecanisme prompte, transparente, sensibile la dimensiunea de gen și eficace prin intermediul cărora lucrătorii din țările terțe să poată solicita reparații în justiție și depune plângeri în mod direct sau prin intermediul unor terți care au, în conformitate cu criteriile prevăzute în legislația națională, un interes legitim în a asigura respectarea prezentei directive, cum ar fi sindicatele ori alte asociații, Autoritatea Europeană a Muncii sau autoritățile competente. Atunci când se acordă permisul unic, ar trebui comunicate resortisanților țărilor terțe mecanismele de acces pentru soluționarea litigiilor, pentru căile de atac și pentru depunerea plângerilor, într-un mod accesibil, inclusiv prin furnizarea informațiilor în limbile relevante pe care resortisanții țărilor terțe le pot înțelege. Acest lucru este considerat necesar pentru a aborda situațiile în care lucrătorii din țările terțe nu au cunoștință de existența mecanismelor menite să asigure respectarea legislației sau ezită să le utilizeze în nume propriu, de exemplu de teama unor eventuale consecințe.


</Amend>
<Amend>Amendamentul		<NumAm>21</NumAm>

<DocAmend>Propunere de directivă</DocAmend>
<Article>Considerentul 33 a (nou)</Article>
	

	Textul propus de Comisie
	Amendamentul

	
	(33a)	La punerea în aplicare a prezentei directive, autoritățile statelor membre ar trebui să acorde o atenție deosebită rolului agențiilor de recrutare. Deși agențiile de recrutare pot facilita procedurile pentru candidați, ar trebui avute în vedere riscurile asociate cu intermedierea de către terți, cum ar fi înlocuirea contractelor, taxele disproporționale și excesive, servitutea pentru datorii și alte practici de exploatare, în cooperare cu sindicatele și organizațiile relevante ale societății civile, prin furnizarea de informații către potențialii solicitanți și deținătorii de permise, prin monitorizare, prin sancțiuni și prin facilitarea depunerii plângerilor și a solicitărilor de reparații în justiție. În conformitate cu principiile OIM, statele membre pot prevedea ca resortisanții țărilor terțe să nu trebuiască să suporte costul taxelor de recrutare și costurile aferente.


</Amend>
<Amend>Amendamentul		<NumAm>22</NumAm>

<DocAmend>Propunere de directivă</DocAmend>
<Article>Considerentul 34</Article>
	

	Textul propus de Comisie
	Amendamentul

	(34)	Resortisantul unei țări terțe care deține un permis unic ar trebui să aibă dreptul de a-și schimba angajatorul în perioada de valabilitate a respectivului permis. Statele membre ar trebui să poată să impună obligația de notificare a schimbării și să verifice situația pe piața muncii în cazul în care are loc o schimbare a angajatorului. Permisul unic nu ar trebui să fie retras pe parcursul unei perioade de cel puțin trei luni în cazul în care deținătorul său este disponibilizat.
	(34)	Resortisantul unei țări terțe care deține un permis unic ar trebui să aibă dreptul de a-și căuta un loc de muncă și de a încheia un contract de muncă cu un alt angajator în perioada de valabilitate a respectivului permis. Statele membre ar trebui să impună obligația de notificare a schimbării angajatorului și a oricăror informații legate de contractul sau raportul de muncă, înainte de prima zi de lucru, și ar trebui să poată verifica standardele de muncă, inclusiv situația de pe piața muncii, dacă există astfel de verificări, numai în cazul în care are loc o schimbare a angajatorului și se trece la alt sector de ocupare a forței de muncă. Statele membre ar trebui să se asigure că deținătorul permisului unic își poate continua contractul de muncă sau raportul de muncă cu angajatorul actual atunci când încearcă să îți schimbe angajatorul. Scopul procedurii de comunicare este de a monitoriza și de a asigura aplicarea standardelor de muncă și a drepturilor de securitate socială. Permisul unic nu ar trebui să fie retras pe parcursul unei perioade de cel puțin nouă luni în cazul în care deținătorul său devine șomer. În cazul incapacității de muncă a unui resortisant al unei țări terțe din cauza unei sarcini, a unei dizabilități, a vătămării corporale, a unui accident sau a unei boli, în special în cazul în care dizabilitatea, vătămarea, accidentul sau boala sunt legate de muncă, statele membre ar trebui să evalueze circumstanțele individuale și ar trebui să poată prelungi perioada de nouă luni.


</Amend>
<Amend>Amendamentul		<NumAm>23</NumAm>
<DocAmend>Propunere de directivă</DocAmend>
<Article>Articolul 1 – alineatul 1 – partea introductivă</Article>
	

	Textul propus de Comisie
	Amendamentul

	1.	Prezenta directivă stabilește:
	1.	Prezenta directivă stabilește, în conformitate cu drepturile fundamentale ca principii generale ale dreptului Uniunii, precum și cu dreptul internațional, inclusiv cu obligațiile în materie de drepturi ale omului:


</Amend>
<Amend>Amendamentul		<NumAm>24</NumAm>
<DocAmend>Propunere de directivă</DocAmend>
<Article>Articolul 1 – alineatul 2</Article>
	

	Textul propus de Comisie
	Amendamentul

	2.	Prezenta directivă nu afectează competența statelor membre în ceea ce privește contingentele de admisie a resortisanților țărilor terțe care vin din țările terțe în căutarea unui loc de muncă.
	2.	Prezenta directivă nu afectează competența statelor membre în ceea ce privește contingentele de admisie a resortisanților țărilor terțe care vin din țările terțe în căutarea unui loc de muncă pe piețele lor de forță de muncă.


</Amend>
<Amend>Amendamentul		<NumAm>25</NumAm>

<DocAmend>Propunere de directivă</DocAmend>
<Article>Articolul 2 – paragraful 1 – litera b</Article>
	

	Textul propus de Comisie
	Amendamentul

	(b)	„lucrător dintr-o țară terță” înseamnă un resortisant al unei țări terțe care a fost admis pe teritoriul unui stat membru, care are dreptul de ședere legală și căruia i s-a acordat dreptul de muncă, în cadrul unui raport de muncă, în conformitate cu legislația națională sau cu practica națională;
	(b)	„lucrător dintr-o țară terță” înseamnă un resortisant al unei țări terțe care are dreptul de ședere legală și căruia i s-a acordat dreptul de muncă, în cadrul unui contract de muncă sau raport de muncă pe teritoriul unui stat membru, în conformitate cu legislația națională, cu acordurile colective sau cu practica națională, ținând seama de jurisprudența Curții de Justiție;


</Amend>
<Amend>Amendamentul		<NumAm>26</NumAm>

<DocAmend>Propunere de directivă</DocAmend>
<Article>Articolul 3 – alineatul 1 – litera a</Article>
	

	Textul propus de Comisie
	Amendamentul

	(a)	resortisanților țărilor terțe care solicită șederea într-un stat membru în scopul ocupării unui loc de muncă;
	(a)	resortisanților țărilor terțe care solicită șederea într-un stat membru în scopul ocupării unui loc de muncă pe piața forței de muncă a statului membru respectiv;


</Amend>
<Amend>Amendamentul		<NumAm>27</NumAm>

<DocAmend>Propunere de directivă</DocAmend>
<Article>Articolul 3 – alineatul 1 – litera b</Article>
	

	Textul propus de Comisie
	Amendamentul

	(b)	resortisanților țărilor terțe care au fost admiși într-un stat membru în alt scop decât cel al ocupării unui loc de muncă în conformitate cu legislația Uniunii sau cu legislația națională, cărora li se permite să ocupe un loc de muncă și care dețin un permis de ședere în conformitate cu Regulamentul (CE) nr. 1030/2002; precum și
	(b)	resortisanților țărilor terțe care au fost admiși într-un stat membru în alt scop decât cel al ocupării unui loc de muncă în conformitate cu legislația Uniunii sau cu legislația națională, cărora li se permite să ocupe un loc de muncă și care dețin un permis de ședere în conformitate cu Regulamentul (CE) nr. 1030/2002;


</Amend>
<Amend>Amendamentul		<NumAm>28</NumAm>
<DocAmend>Propunere de directivă</DocAmend>
<Article>Articolul 3 – alineatul 2 – litera c</Article>
	

	Textul propus de Comisie
	Amendamentul

	(c)	care intră sub incidența Directivei 96/71/CE, pe durata detașării pe teritoriul respectivului stat membru;
	(c)	care intră sub incidența Directivelor 96/71/CE, 2014/67/UE, 2018/957/UE și 2020/1057/UE ale Parlamentului European și ale Consiliului pe durata detașării lor reale pe teritoriul respectivului stat membru;


</Amend>
<Amend>Amendamentul		<NumAm>29</NumAm>

<DocAmend>Propunere de directivă</DocAmend>
<Article>Articolul 3 – alineatul 2 – litera e</Article>
	

	Textul propus de Comisie
	Amendamentul

	(e)	care au solicitat admisia sau au fost admiși pe teritoriul unui stat membru în calitate de lucrători sezonieri în conformitate cu Directiva 2014/36/UE sau de persoane în regim au pair în conformitate cu Directiva (UE) 2016/801;
	eliminat


</Amend>
<Amend>Amendamentul		<NumAm>30</NumAm>

<DocAmend>Propunere de directivă</DocAmend>
<Article>Articolul 3 – alineatul 2 – litera f</Article>
	

	Textul propus de Comisie
	Amendamentul

	(f)	care au autorizație de ședere într-un stat membru în temeiul unei protecții temporare sau au solicitat autorizația de ședere pentru același motiv și sunt în așteptarea unei decizii privind statutul lor;
	eliminat


</Amend>
<Amend>Amendamentul		<NumAm>31</NumAm>
<DocAmend>Propunere de directivă</DocAmend>
<Article>Articolul 3 – alineatul 2 – litera k</Article>
	

	Textul propus de Comisie
	Amendamentul

	(k)	care au solicitat admisia sau au fost admiși ca navigatori pentru ocuparea unui loc de muncă sau pentru a lucra în orice calitate la bordul unei nave înregistrate într-un stat membru sau care navighează sub pavilionul unui stat membru.
	eliminat


</Amend>
<Amend>Amendamentul		<NumAm>32</NumAm>

<DocAmend>Propunere de directivă</DocAmend>
<Article>Articolul 3 – alineatul 3</Article>
	

	Textul propus de Comisie
	Amendamentul

	3.	Statele membre pot decide să nu aplice capitolul II resortisanților țărilor terțe care au fost fie autorizați să ocupe un loc de muncă pe teritoriul unui stat membru pentru o perioadă de maximum șase luni, fie admiși într-un stat membru în scopul de a urma studii.
	3.	Statele membre pot decide să nu aplice capitolul II resortisanților țărilor terțe care au fost admiși într-un stat membru în scopul de a urma studii în conformitate cu Directiva (UE) 2016/801.


</Amend>
<Amend>Amendamentul		<NumAm>33</NumAm>

<DocAmend>Propunere de directivă</DocAmend>
<Article>Articolul 4 – alineatul 1</Article>
	

	Textul propus de Comisie
	Amendamentul

	1.	Solicitarea privind eliberarea, modificarea sau reînnoirea unui permis unic se prezintă în cadrul unei proceduri unice de solicitare. Statele membre stabilesc dacă solicitările de permis unic urmează a fi depuse de către resortisantul țării terțe sau de către angajatorul acestuia. Statele membre pot decide, de asemenea, să permită depunerea solicitării de către oricare dintre cele două părți. Dacă solicitarea trebuie depusă de către resortisantul țării terțe, statele membre autorizează depunerea solicitării atât de pe teritoriul unei țări terțe, cât și de pe teritoriul statului membru în care resortisantul țării terțe este prezent în mod legal.
	1.	Solicitarea privind eliberarea, modificarea sau reînnoirea unui permis unic se prezintă în cadrul unei proceduri unice de solicitare. Statele membre acceptă solicitările de permis unic care urmează a fi depuse fie de către resortisantul țării terțe, fie de către angajatorul acestuia. Atunci când resortisantul țării terțe depune solicitarea, statele membre autorizează depunerea solicitării atât de pe teritoriul unei țări terțe, cât și de pe teritoriul statului membru în care resortisantul țării terțe este prezent în mod legal. Atunci când angajatorul depune cererea, autoritățile statelor membre se asigură că resortisantul țării terțe în numele căruia a fost depusă cererea este informat periodic cu privire la statutul cererii pe durata procesului și cu privire la rezultatul acesteia.


</Amend>
<Amend>Amendamentul		<NumAm>34</NumAm>

<DocAmend>Propunere de directivă</DocAmend>
<Article>Articolul 4 – alineatul 4 a (nou)</Article>
	

	Textul propus de Comisie
	Amendamentul

	
	4a.	Solicitanților li se va oferi posibilitatea de a alege între prestarea de servicii de la distanță și prestarea de servicii în persoană și posibilitatea de a prezenta documentele relevante pentru procedură în format electronic sau pe hârtie.


</Amend>
<Amend>Amendamentul		<NumAm>35</NumAm>

<DocAmend>Propunere de directivă</DocAmend>
<Article>Articolul 5 – alineatul 2 – paragraful 1</Article>
	

	Textul propus de Comisie
	Amendamentul

	Autoritatea competentă adoptă o decizie privind solicitarea completă cât mai rapid posibil și, în orice caz, în termen de patru luni de la data introducerii solicitării.
	Autoritatea competentă adoptă și notifică solicitantului o decizie privind solicitarea completă cât mai rapid posibil și, în orice caz, în termen de 90 de zile de la data introducerii solicitării.


</Amend>
<Amend>Amendamentul		<NumAm>36</NumAm>

<DocAmend>Propunere de directivă</DocAmend>
<Article>Articolul 5 – alineatul 2 – paragraful 2</Article>
	

	Textul propus de Comisie
	Amendamentul

	Termenul menționat la primul paragraf include verificarea situației pe piața muncii și eliberarea vizei necesare menționate la articolul 4 alineatul (3). Termenul poate fi prelungit în situații excepționale determinate de complexitatea examinării solicitării.
	Termenul menționat la primul paragraf include verificarea criteriilor și a condițiilor de eliberare a permisului în conformitate cu cerințele legislației naționale și eliberarea vizei necesare menționate la articolul 4 alineatul (3). Termenul poate fi prelungit în situații excepționale determinate de complexitatea examinării solicitării. În cazul unei prelungiri a termenului, statul membru notifică această prelungire solicitantului înainte de termen și prezintă în scris justificări legate de circumstanțele excepționale care au dus la prelungire, precum și o estimare a termenului până la care solicitantul poate aștepta un răspuns final.


</Amend>
<Amend>Amendamentul		<NumAm>37</NumAm>

<DocAmend>Propunere de directivă</DocAmend>
<Article>Articolul 5 – alineatul 2 – paragraful 3</Article>
	

	Textul propus de Comisie
	Amendamentul

	În cazul în care nu este luată nicio decizie în termenul prevăzut la prezentul alineat, se aplică consecințele juridice prevăzute de legislația națională.
	În cazul în care nu este luată nicio decizie în termenul prevăzut la prezentul alineat, orice taxă percepută de statele membre în conformitate cu articolul 10 este rambursată solicitantului. Consecințele ulterioare sunt stabilite de legislația națională și contribuie la punerea în aplicare efectivă a termenelor. Statele membre asigură suficiente resurse umane, materiale și informatice pentru a respecta aceste termene.


</Amend>
<Amend>Amendamentul		<NumAm>38</NumAm>

<DocAmend>Propunere de directivă</DocAmend>
<Article>Articolul 6 – alineatul 1 – paragraful 2</Article>
	

	Textul propus de Comisie
	Amendamentul

	Statele membre pot indica informații suplimentare legate de relația de muncă a resortisantului țării terțe (precum denumirea și adresa angajatorului, locul de muncă, tipul de muncă, programul de lucru, remunerarea) în format de hârtie sau pot stoca aceste date în format electronic, astfel cum se prevede la articolul 4 din Regulamentul (CE) nr. 1030/2002 și la punctul 20 de la litera (a) din anexa la acesta.
	Statele membre indică informații legate de condițiile de lucru aferente contractului sau raportului de muncă al resortisantului țării terțe, înainte de prima zi de lucru, și anume cel puțin denumirea și adresa angajatorului, locul de muncă obișnuit, tipul de muncă, programul de lucru și remunerarea, în format de hârtie, și pot stoca aceste date în format electronic, astfel cum se prevede la articolul 4 din Regulamentul (CE) nr. 1030/2002 și la punctul 20 de la litera (a) din anexa la acesta. Statele membre acordă resortisantului țării terțe acces la aceste informații și la orice modificare a acestora.


</Amend>
<Amend>Amendamentul		<NumAm>39</NumAm>

<DocAmend>Propunere de directivă</DocAmend>
<Article>Articolul 7 – alineatul 1 – paragraful 2</Article>
	

	Textul propus de Comisie
	Amendamentul

	Statele membre pot indica informații suplimentare legate de relația de muncă a resortisantului țării terțe (precum denumirea și adresa angajatorului, locul de muncă, tipul de muncă, programul de lucru, remunerarea) în format de hârtie sau pot stoca aceste date în format electronic, astfel cum se prevede la articolul 4 din Regulamentul (CE) nr. 1030/2002 și la punctul 20 de la litera (a) din anexa la acesta.
	Statele membre indică informații legate de contractul sau relația de muncă a resortisantului țării terțe, și anume cel puțin denumirea și adresa angajatorului, locul de muncă obișnuit, tipul de muncă, programul de lucru, remunerarea, în format de hârtie, sau stochează aceste date în format electronic, astfel cum se prevede la articolul 4 din Regulamentul (CE) nr. 1030/2002 și la punctul 20 de la litera (a) din anexa la acesta. Statele membre acordă resortisantului țării terțe acces la aceste informații și la orice modificare a acestora.


</Amend>
<Amend>Amendamentul		<NumAm>40</NumAm>

<DocAmend>Propunere de directivă</DocAmend>
<Article>Articolul 9 – paragraful 1 – partea introductivă</Article>
	

	Textul propus de Comisie
	Amendamentul

	Statele membre pun la dispoziție, într-un mod ușor accesibil, și furnizează la cerere:
	Statele membre pun la dispoziție, într-un mod ușor accesibil, și furnizează la cerere și gratuit, într-o limbă relevantă pe care resortisantul țării terțe o poate înțelege, următoarele:


</Amend>
<Amend>Amendamentul		<NumAm>41</NumAm>

<DocAmend>Propunere de directivă</DocAmend>
<Article>Articolul 9 – paragraful 1 – litera b</Article>
	

	Textul propus de Comisie
	Amendamentul

	(b)	informații privind condițiile de intrare și de ședere, inclusiv drepturile, obligațiile și garanțiile procedurale aplicabile resortisanților țărilor terțe și membrilor de familie ai acestora.
	(b)	informații privind condițiile de intrare și de ședere, inclusiv drepturile, obligațiile și garanțiile procedurale aplicabile resortisanților țărilor terțe și membrilor de familie ai acestora, precum și privind taxele aplicabile în temeiul articolului 10.


</Amend>
<Amend>Amendamentul		<NumAm>42</NumAm>

<DocAmend>Propunere de directivă</DocAmend>
<Article>Articolul 9 – paragraful 1 – paragraful 1 a (nou)</Article>
	

	Textul propus de Comisie
	Amendamentul

	
	Pentru a se asigura că resortisanții țărilor terțe au acces la informațiile menționate la literele (a) și (b), statele membre pot furniza astfel de informații la cerere și partenerilor sociali și organizațiilor societății civile.


</Amend>

<Amend>Amendamentul		<NumAm>43</NumAm>
<DocAmend>Propunere de directivă</DocAmend>
<Article>Articolul 10 – titlu</Article>
	

	Textul propus de Comisie
	Amendamentul

	Taxe
	Taxe și costuri


</Amend>
<Amend>Amendamentul		<NumAm>44</NumAm>

<DocAmend>Propunere de directivă</DocAmend>
<Article>Articolul 10 – paragraful 1</Article>
	

	Textul propus de Comisie
	Amendamentul

	Statele membre pot cere solicitanților să achite taxe, dacă este cazul, pentru prelucrarea solicitărilor, în conformitate cu prezenta directivă. Cuantumul respectivelor taxe este proporțional și se bazează pe serviciile efectiv furnizate pentru prelucrarea solicitărilor și eliberarea permiselor.
	Statele membre pot cere solicitanților să achite taxe, dacă este cazul, pentru prelucrarea solicitărilor de emitere, modificare și reînnoire a unui permis unic, în conformitate cu prezenta directivă. Cuantumul respectivelor taxe este proporțional, accesibil și se bazează pe serviciile efectiv furnizate pentru prelucrarea solicitărilor. Atunci când aceste taxe sunt plătite de resortisantul țării terțe, statele membre pot prevedea ca acesta să aibă dreptul la rambursare din partea angajatorului. Atunci când costurile legate de procedura de solicitare, cum ar fi costurile de recrutare, de călătorie sau pentru traduceri sunt plătite de resortisantul țării terțe, statele membre pot prevedea ca acesta să aibă dreptul la rambursare din partea angajatorului. Atunci când aceste taxe sau costuri sunt plătite de angajatori, ele nu pot fi recuperate de la resortisantul țării terțe.


</Amend>
<Amend>Amendamentul		<NumAm>45</NumAm>

<DocAmend>Propunere de directivă</DocAmend>
<Article>Articolul 11 – alineatul 1 – partea introductivă</Article>
	

	Textul propus de Comisie
	Amendamentul

	1.	În cazul în care s-a eliberat un permis unic deținătorul acestuia are, în perioada de valabilitate a respectivului permis, cel puțin următoarele drepturi:
	1.	Statele membre se asigură că, în cazul în care s-a eliberat un permis unic, deținătorul acestuia are, în perioada de valabilitate a respectivului permis, și, dacă a fost depusă o cerere de modificare sau reînnoire a permisului unic, până la finalizarea acestor proceduri, cel puțin următoarele drepturi:


</Amend>
<Amend>Amendamentul		<NumAm>46</NumAm>

<DocAmend>Propunere de directivă</DocAmend>
<Article>Articolul 11 – alineatul 1 – litera d</Article>
	

	Textul propus de Comisie
	Amendamentul

	(d)	dreptul de a fi informat în legătură cu drepturile pe care i le conferă permisul unic în temeiul prezentei directive și/sau al legislației naționale.
	(d)	dreptul de a fi informat în legătură cu drepturile pe care i le conferă permisul unic în temeiul prezentei directive, al dreptului Uniunii și al legislației și practicii naționale, mai ales drepturi sociale și ale lucrătorilor și acorduri colective, în legătură cu depunerea plângerilor, cu mecanismele de acces pentru soluționarea litigiilor și solicitarea de reparații în justiție, precum și în legătură cu datele de contact ale organizațiilor care reprezintă lucrătorii, în special sindicatele, inspectoratele naționale de muncă, Autoritatea Europeană a Muncii, organizațiile societății civile, și în legătură cu alte tipuri de asistență juridică disponibilă în temeiul legislației naționale;


</Amend>
<Amend>Amendamentul		<NumAm>47</NumAm>

<DocAmend>Propunere de directivă</DocAmend>
<Article>Articolul 11 – alineatul 1 – litera da (nouă)</Article>
	

	Textul propus de Comisie
	Amendamentul

	
	(da)	dreptul de a primi și a păstra permisul și documentele de identitate pe suport de hârtie și de a avea acces la permis în format electronic, împiedicându-se totodată situația în care aceste documente sunt păstrate exclusiv de către angajator;


</Amend>
<Amend>Amendamentul		<NumAm>48</NumAm>

<DocAmend>Propunere de directivă</DocAmend>
<Article>Articolul 11 – alineatul 1 – litera db (nouă)</Article>
	

	Textul propus de Comisie
	Amendamentul

	
	(db)	dreptul de a fi informat cu privire la criteriile și condițiile de eliberare a permisului, astfel cum se prevede în dreptul intern, inclusiv cu privire la orice verificări ale situației de pe piața muncii, dacă există, și cu privire la drepturile și procedurile legate de schimbarea angajatorului în temeiul articolului 11 alineatele (2), (3) și (4);


</Amend>
<Amend>Amendamentul		<NumAm>49</NumAm>

<DocAmend>Propunere de directivă</DocAmend>
<Article>Articolul 11 – alineatul 1 – litera dc (nouă)</Article>
	

	Textul propus de Comisie
	Amendamentul

	
	(dc)	dreptul de a fi informat cu privire la drepturile în materie de securitate socială dobândite și la portabilitatea lor și cu privire la asistența în materie de informare și sprijinul disponibil atunci când se mută din statele membre care au eliberat permisul în conformitate cu articolul 12;


</Amend>
<Amend>Amendamentul		<NumAm>50</NumAm>
<DocAmend>Propunere de directivă</DocAmend>
<Article>Articolul 11 – alineatul 2</Article>
	

	Textul propus de Comisie
	Amendamentul

	2.	În perioada de valabilitate menționată la alineatul (1), statele membre permit ca un deținător de permis unic să fie angajat de un alt angajator decât primul angajator cu care deținătorul permisului a încheiat un contract de muncă.
	2.	În perioada de valabilitate menționată la alineatul (1), statele membre:


</Amend>
<Amend>Amendamentul		<NumAm>51</NumAm>
<DocAmend>Propunere de directivă</DocAmend>
<Article>Articolul 11 – alineatul 2 – litera a (nouă)</Article>
	

	Textul propus de Comisie
	Amendamentul

	
	(a)	permit ca un deținător al permisului unic să caute un loc de muncă și să încheie un contract de muncă cu un alt angajator decât primul angajator cu care deținătorul permisului a încheiat un contract de muncă;


</Amend>
<Amend>Amendamentul		<NumAm>52</NumAm>
<DocAmend>Propunere de directivă</DocAmend>
<Article>Articolul 11 – alineatul 2 – litera b (nouă)</Article>
	

	Textul propus de Comisie
	Amendamentul

	
	(b)	impun ca orice schimbare a angajatorului să fie comunicată de către noul angajator, înainte de prima zi de lucru, autorităților competente din statul membru în cauză, împreună cu informații privind cel puțin numele și adresa angajatorului, locul obișnuit de muncă, tipul de muncă, programul de lucru și remunerația, în conformitate cu procedurile prevăzute de legislația națională. Comunicarea incorectă a unor astfel de informații de către noul angajator nu aduce atingere drepturilor resortisantului țării terțe, astfel cum sunt prevăzute în prezentul articol;


</Amend>
<Amend>Amendamentul		<NumAm>53</NumAm>

<DocAmend>Propunere de directivă</DocAmend>
<Article>Articolul 11 – alineatul 2 – litera c (nouă)</Article>
	

	Textul propus de Comisie
	Amendamentul

	
	(c)	trimit noului angajator și resortisantului țării terțe o confirmare de primire la primirea contractului de muncă.


</Amend>
<Amend>Amendamentul		<NumAm>54</NumAm>

<DocAmend>Propunere de directivă</DocAmend>
<Article>Articolul 11 – alineatul 3 – paragraful 1 – partea introductivă</Article>
	

	Textul propus de Comisie
	Amendamentul

	În perioada de valabilitate menționată la alineatul (1), statele membre pot:
	În perioada de valabilitate menționată la alineatul (1), statele membre pot solicita ca o schimbare a angajatorului să necesite o verificare a situației de pe piața forței de muncă, dacă există astfel de verificări, numai în cazul schimbării sectorului de angajare.


</Amend>
<Amend>Amendamentul		<NumAm>55</NumAm>

<DocAmend>Propunere de directivă</DocAmend>
<Article>Articolul 11 – alineatul 3 – paragraful 1 – litera a</Article>
	

	Textul propus de Comisie
	Amendamentul

	(a)	să solicite ca schimbarea angajatorului să fie comunicată autorităților competente din statul membru în cauză, în conformitate cu procedurile prevăzute în legislația națională,
	eliminat


</Amend>
<Amend>Amendamentul		<NumAm>56</NumAm>

<DocAmend>Propunere de directivă</DocAmend>
<Article>Articolul 11 – alineatul 3 – paragraful 1 – litera b</Article>
	

	Textul propus de Comisie
	Amendamentul

	(b)	să solicite ca schimbarea angajatorului să facă obiectul unei verificări a situației pe piața muncii.
	eliminat


</Amend>
<Amend>Amendamentul		<NumAm>57</NumAm>

<DocAmend>Propunere de directivă</DocAmend>
<Article>Articolul 11 – alineatul 3 – paragraful 2</Article>
	

	Textul propus de Comisie
	Amendamentul

	Dreptul deținătorului permisului unic de a efectua o astfel de schimbare a angajatorului poate să fie suspendat timp de maximum 30 de zile, perioadă în care statul membru în cauză verifică situația pe piața muncii și analizează dacă sunt îndeplinite cerințele prevăzute în legislația Uniunii sau în legislația națională. Statul membru în cauză se poate opune schimbării locului de muncă în acest termen de 30 de zile.
	Dreptul deținătorului permisului unic de a efectua o astfel de schimbare a angajatorului poate să fie suspendat timp de maximum 30 de zile, perioadă în care statul membru în cauză analizează dacă sunt îndeplinite cerințele prevăzute în legislația Uniunii sau în legislația națională, realizând inclusiv orice verificare menționată la prezentul alineat primul paragraf. Statul membru solicită să se asigure conformitatea condițiilor de angajare și a condițiilor de muncă cu dreptul și practica naționale, inclusiv cu acordurile colective. Statul membru în cauză se poate opune schimbării locului de muncă în acest termen de 30 de zile, mai ales dacă statul membru consideră că există un risc de exploatare prin muncă. Atunci când urmărește să-și schimbe angajatorul, deținătorul permisului unic este eligibil să continue să lucreze pentru angajatorul actual sau să intre în șomaj. Deținătorul permisului unic este informat cu regularitate cu privire la stadiul verificărilor pe durata procesului și cu privire la rezultat.


</Amend>
<Amend>Amendamentul		<NumAm>58</NumAm>

<DocAmend>Propunere de directivă</DocAmend>
<Article>Articolul 11 – alineatul 4</Article>
	

	Textul propus de Comisie
	Amendamentul

	4.	În perioada de valabilitate menționată la alineatul (1), permisul unic nu poate fi retras timp de cel puțin trei luni în cazul în care deținătorul său este disponibilizat. Statele membre trebuie să îi permită resortisantului țării terțe să rămână pe teritoriul lor până când autoritățile competente iau o decizie în conformitate cu alineatul (3) litera (b), după caz, chiar dacă respectiva perioadă de cel puțin trei luni a expirat.
	4.	În perioada de valabilitate menționată la alineatul (1), permisul unic nu poate fi retras timp de cel puțin nouă luni în cazul în care deținătorul permisului unic devine șomer. Statele membre trebuie să îi permită resortisantului țării terțe să rămână pe teritoriul lor până când autoritățile competente iau o decizie în conformitate cu alineatul (3) litera (b), după caz, chiar dacă respectiva perioadă de cel puțin nouă luni a expirat, pentru a-i permite resortisantului țării terțe să găsească un alt loc de muncă. Statele membre evaluează circumstanțele individuale ale unui resortisant al unei țări terțe și pot prelungi această perioadă în cazul incapacității de muncă a resortisantului țării terțe din cauza unei sarcini, a unei dizabilități, a unei vătămări corporale, a unui accident sau a unei boli, mai ales dacă dizabilitatea, vătămarea, accidentul sau boala sunt legate de muncă.


</Amend>
<Amend>Amendamentul		<NumAm>59</NumAm>
<DocAmend>Propunere de directivă</DocAmend>
<Article>Articolul 12 – alineatul 1 – partea introductivă</Article>
	

	Textul propus de Comisie
	Amendamentul

	1.	Lucrătorii din țările terțe menționați la articolul 3 alineatul (1) literele (b) și (c) beneficiază de egalitate de tratament în raport cu resortisanții statului membru în care își au reședința, în legătură cu:
	1.	Lucrătorii din țările terțe menționați la articolul 3 alineatul (1) literele (b) și (c) beneficiază de egalitate de tratament în raport cu resortisanții statului membru în care își au reședința, cel puțin în legătură cu:


</Amend>
<Amend>Amendamentul		<NumAm>60</NumAm>

<DocAmend>Propunere de directivă</DocAmend>
<Article>Articolul 12 – alineatul 1 – litera a</Article>
	

	Textul propus de Comisie
	Amendamentul

	(a)	condițiile de lucru, inclusiv în ceea ce privește remunerarea și concedierea, precum și în materie de sănătate și siguranță la locul de muncă;
	(a)	condițiile de angajare, condițiile decente de lucru, inclusiv în ceea ce privește remunerarea și concedierea, programul de lucru, plata orelor suplimentare, concediul anual și concediul medical și drepturile aferente, concediul de îngrijire și de odihnă, formarea, indemnizațiile sau rambursarea cheltuielilor pentru de călătorie, masă și cazare, asigurarea faptului că deducerile din remunerații, dacă există, sunt nediscriminatorii, legitime și proporționale, precum și egalitatea de tratament dintre femei și bărbați și sănătatea și siguranța la locul de muncă, în conformitate cu Directiva 89/391/CEE a Consiliului1a și Directivele 2008/104/CE1b, (UE) 2019/11521c și (UE) 2022/20411d ale Parlamentului European și ale Consiliului. Se aplică principiul remunerației egale pentru muncă de valoare egală, în conformitate cu articolul 157 din Tratatul privind funcționarea Uniunii Europene;

	
	_________________

	
	1a Directiva 89/391/CEE a Consiliului din 12 iunie 1989 privind punerea în aplicare de măsuri pentru promovarea îmbunătățirii securității și sănătății lucrătorilor la locul de muncă (JO L 183, 29.6.1989, p. 1).

	
	1b Directiva 2008/104/CE a Parlamentului European și a Consiliului din 19 noiembrie 2008 privind munca prin agent de muncă temporară (JO L 327, 5.12.2008, p. 9).

	
	1c Directiva (UE) 2019/1152 a Parlamentului European și a Consiliului din 20 iunie 2019 privind transparența și previzibilitatea condițiilor de muncă în Uniunea Europeană (JO L 186, 11.7.2019, p. 105).

	
	1d Directiva (UE) 2022/2041 a Parlamentului European și a Consiliului din 19 octombrie 2022 privind salariile minime adecvate în Uniunea Europeană, (JO L 275, 25.10.2022, p. 3).


</Amend>
<Amend>Amendamentul		<NumAm>61</NumAm>

<DocAmend>Propunere de directivă</DocAmend>
<Article>Articolul 12 – alineatul 1 – litera aa (nouă)</Article>
	

	Textul propus de Comisie
	Amendamentul

	
	(aa)	plățile restante care trebuie efectuate de angajator, legate de orice remunerație restantă către resortisantul țării terțe, în conformitate cu Directiva 2009/52/CE, precum și soluționarea rapidă a creanțelor restante ale resortisanților țărilor terțe care rezultă dintr-un contract de muncă sau raport de muncă în cazul insolvenței angajatorului, în conformitate cu Directiva 2008/94/CE;


</Amend>
<Amend>Amendamentul		<NumAm>62</NumAm>

<DocAmend>Propunere de directivă</DocAmend>
<Article>Articolul 12 – alineatul 1 – litera b</Article>
	

	Textul propus de Comisie
	Amendamentul

	(b)	libertatea de asociere, afiliere și apartenență la o organizație care reprezintă lucrătorii sau angajatorii sau la orice altă organizație ai cărei membri desfășoară o activitate specifică, inclusiv beneficiile pe care le oferă o asemenea organizație, fără a aduce atingere legislației naționale în materie de ordine și securitate publică;
	(b)	libertatea de asociere, afiliere și apartenență la o organizație care reprezintă lucrătorii sau angajatorii sau la orice altă organizație ai cărei membri desfășoară o activitate specifică, inclusiv beneficiile pe care le oferă o asemenea organizație, inclusiv dreptul de a negocia și de a încheia acorduri colective în conformitate cu dreptul la asociere, la organizare și la negocieri colective, astfel cum este prevăzut în Convențiile nr. 87 și 98 ale OIM, dreptul la grevă și la acțiuni sindicale, fără a aduce atingere legislației naționale în materie de ordine și securitate publică;


</Amend>
<Amend>Amendamentul		<NumAm>63</NumAm>

<DocAmend>Propunere de directivă</DocAmend>
<Article>Articolul 12 – alineatul 1 – litera c</Article>
	

	Textul propus de Comisie
	Amendamentul

	(c)	educație și formare;
	(c)	educație și formare, inclusiv, formare vocațională și profesională;


</Amend>
<Amend>Amendamentul		<NumAm>64</NumAm>

<DocAmend>Propunere de directivă</DocAmend>
<Article>Articolul 12 – alineatul 1 – litera d</Article>
	

	Textul propus de Comisie
	Amendamentul

	(d)	recunoașterea diplomelor, a certificatelor și a altor calificări profesionale, în conformitate cu procedurile interne aplicabile;
	(d)	recunoașterea diplomelor, a certificatelor și a altor calificări profesionale și ocupaționale, în conformitate cu procedurile interne aplicabile;


</Amend>
<Amend>Amendamentul		<NumAm>65</NumAm>

<DocAmend>Propunere de directivă</DocAmend>
<Article>Articolul 12 – alineatul 1 – litera e</Article>
	

	Textul propus de Comisie
	Amendamentul

	(e)	ramurile securității sociale, astfel cum sunt definite în Regulamentul (CE) nr. 883/2004;
	(e)	accesul la ramurile securității sociale, astfel cum sunt definite în Regulamentul (CE) nr. 883/2004;


</Amend>
<Amend>Amendamentul		<NumAm>66</NumAm>

<DocAmend>Propunere de directivă</DocAmend>
<Article>Articolul 12 – alineatul 1 – litera g</Article>
	

	Textul propus de Comisie
	Amendamentul

	(g)	accesul la bunuri și servicii și furnizarea de bunuri și servicii publice, inclusiv procedurile privind accesul la locuințe publice și private, în conformitate cu legislația națională, fără a se aduce atingere libertății contractuale în conformitate cu legislația Uniunii și cu legislația națională;
	(g)	accesul la bunuri și servicii, în special servicii publice, și furnizarea de bunuri și servicii puse la dispoziția populației, inclusiv procedurile privind accesul la locuințe publice și private, în conformitate cu legislația națională, asigurând un nivel de trai decent, precum și libertatea de a alege locuința fără obligația de a locui în locuințe furnizate de angajator, fără a se aduce atingere libertății contractuale în conformitate cu legislația Uniunii și cu legislația națională, deducerile din remunerații pentru călătorie, masă și cazare, dacă există, și condițiile de locuit și contractele de chirie care să respecte standardele și reglementările privind închirierea în regim privat în temeiul legislației naționale, inclusiv cuantumul chiriei;


</Amend>
<Amend>Amendamentul		<NumAm>67</NumAm>

<DocAmend>Propunere de directivă</DocAmend>
<Article>Articolul 12 – alineatul 1 – litera h</Article>
	

	Textul propus de Comisie
	Amendamentul

	(h)	servicii de consiliere acordate de oficiile forțelor de muncă.
	(h)	servicii de informare, sprijin și consiliere personalizată furnizate de oficiile forțelor de muncă.


</Amend>
<Amend>Amendamentul		<NumAm>68</NumAm>
<DocAmend>Propunere de directivă</DocAmend>
<Article>Articolul 12 – alineatul 2 – litera b</Article>
	

	Textul propus de Comisie
	Amendamentul

	(b)	prin limitarea drepturilor acordate lucrătorilor din țările terțe în temeiul alineatului (1) litera (e), dar fără restricționarea acestor drepturi în cazul lucrătorilor din țările terțe care au un loc de muncă sau care au avut un loc de muncă pentru o perioadă de cel puțin șase luni sau care sunt înregistrați drept șomeri.
	eliminat

	De asemenea, statele membre pot decide ca alineatul (1) litera (e), în ceea ce privește prestațiile familiale, să nu se aplice în cazul resortisanților țărilor terțe care au fost autorizați să lucreze pe teritoriul unui stat membru pentru o perioadă de maximum șase luni și al resortisanților țărilor terțe care au fost admiși pentru studii
	


</Amend>
<Amend>Amendamentul		<NumAm>69</NumAm>
<DocAmend>Propunere de directivă</DocAmend>
<Article>Articolul 12 – alineatul 2 – litera d</Article>
	

	Textul propus de Comisie
	Amendamentul

	(d)	în temeiul alineatului (1) litera (g), prin:
	eliminat

	(i)	limitarea aplicării acesteia la lucrătorii din țările terțe care au un loc de muncă;
	

	(ii)	limitarea accesului la locuințe publice.
	


</Amend>
<Amend>Amendamentul		<NumAm>70</NumAm>

<DocAmend>Propunere de directivă</DocAmend>
<Article>Articolul 12 – alineatul 2 – paragraful 1 a (nou)</Article>
	

	Textul propus de Comisie
	Amendamentul

	
	Statele membre informează resortisanții țărilor terțe cu privire la orice astfel de restricții aplicabile atunci când eliberează permisul unic.


</Amend>
<Amend>Amendamentul		<NumAm>71</NumAm>

<DocAmend>Propunere de directivă</DocAmend>
<Article>Articolul 12 – alineatul 4</Article>
	

	Textul propus de Comisie
	Amendamentul

	4.	Lucrătorii din țările terțe care se mută într-o țară terță sau urmașii acestor lucrători care își au reședința într-o țară terță și care beneficiază de drepturile lucrătorilor respectivi primesc drepturi de pensie legală pentru limită de vârstă, invaliditate și deces, în funcție de locul de muncă anterior al lucrătorilor respectivi și dobândite în conformitate cu dispozițiile menționate la articolul 3 din Regulamentul (CE) nr. 883/2004, în aceleași condiții și la același nivel ca resortisanții statelor membre în cauză atunci când se mută într-o țară terță.
	4.	Persoanele care au deținut permise unice și se mută într-o țară terță sau urmașii acestor lucrători care își au reședința într-o țară terță și care beneficiază de drepturile lucrătorilor respectivi primesc drepturi de pensie legală pentru limită de vârstă, invaliditate și deces, în funcție de locul de muncă anterior al lucrătorilor respectivi și dobândite în conformitate cu dispozițiile menționate la articolul 3 din Regulamentul (CE) nr. 883/2004, în aceleași condiții și la același nivel ca resortisanții statelor membre în cauză atunci când se mută într-o țară terță. Statul membru se ocupă în timp util și în mod eficace de orice dificultate întâmpinată de persoanele care au deținut permise unice în primirea drepturilor de pensie.


</Amend>
<Amend>Amendamentul		<NumAm>72</NumAm>

<DocAmend>Propunere de directivă</DocAmend>
<Article>Articolul 13 – alineatul 1</Article>
	

	Textul propus de Comisie
	Amendamentul

	1.	Statele membre prevăd măsuri care să prevină eventualele încălcări de către angajatori a dispozițiilor naționale adoptate în temeiul articolului 12. Printre măsurile preventive se numără monitorizarea, evaluarea și, dacă este cazul, efectuarea de inspecții în conformitate cu legislația națională sau cu practica administrativă națională.
	1.	Statele membre, cu implicarea partenerilor sociali, prevăd măsuri care să prevină eventualele încălcări de către angajatori a dispozițiilor naționale adoptate în temeiul articolului 12. Printre măsurile preventive se numără monitorizarea, evaluarea și efectuarea de inspecții, pe baza unei evaluări a riscurilor, identificând cu regularitate sectoarele de activitate în care se concentrează angajarea de lucrători din țări terțe, în conformitate cu legislația națională sau cu practica administrativă națională.


</Amend>
<Amend>Amendamentul		<NumAm>73</NumAm>

<DocAmend>Propunere de directivă</DocAmend>
<Article>Articolul 13 – alineatul 2</Article>
	

	Textul propus de Comisie
	Amendamentul

	2.	Statele membre stabilesc normele privind sancțiunile aplicabile în cazul încălcării de către angajatori a dispozițiilor naționale adoptate în temeiul articolului 12. Sancțiunile prevăzute trebuie să fie eficace, proporționale și disuasive. Statele membre notifică fără întârziere Comisiei respectivele norme și măsuri, precum și orice modificare ulterioară a acestora.
	2.	Statele membre stabilesc normele privind sancțiunile aplicabile în cazul încălcării de către angajatori a dispozițiilor naționale adoptate în temeiul articolului 12. Pe lângă regularizarea salariilor și a compensațiilor pentru lucrători, a asigurărilor sociale și a impozitelor, astfel de sancțiuni pot include, printre altele, înscrierea într-un registru public a încălcărilor comise de angajatori, sancțiuni administrative și financiare, cum ar fi amenzi sau plata de compensații, suspendarea eligibilității angajatorilor pentru procedura unică de solicitare a unui permis unic pentru resortisanții țărilor terțe și excluderea angajatorilor de la procedurile de achiziții publice. Dacă o încălcare de către angajator duce la tratamente adverse, inclusiv la încetarea contractului de muncă sau a raportului de muncă cu resortisantul țării terțe, acesta este eligibil pentru a găsi un nou loc de muncă în condițiile prevăzute la articolul 11. Sancțiunile prevăzute trebuie să fie eficace, proporționale și disuasive. Statele membre notifică fără întârziere Comisiei respectivele norme și măsuri, precum și orice modificare ulterioară a acestora.


</Amend>
<Amend>Amendamentul		<NumAm>74</NumAm>

<DocAmend>Propunere de directivă</DocAmend>
<Article>Articolul 13 – alineatul 3</Article>
	

	Textul propus de Comisie
	Amendamentul

	3.	Statele membre se asigură că serviciile responsabile cu inspecția muncii sau alte autorități competente și, în cazul în care legislația națională prevede acest lucru în ceea ce privește lucrătorii care sunt resortisanți proprii, organizațiile care reprezintă interesele lucrătorilor au acces la locul de muncă.
	3.	Statele membre, în cooperare cu partenerii sociali și în conformitate cu Convenția nr. 81 a OIM, asigură controale și inspecții pe teren la timp, eficace, proporționale și nediscriminatorii, efectuate de inspectoratele de muncă, inclusiv vizite de rutină și neanunțate. Statele membre dezvoltă capacitatea autorităților de aplicare a legii de a viza și de a urmări în mod proactiv angajatorii care nu respectă normele. Statele membre se asigură că serviciile responsabile cu inspecția muncii sau alte autorități competente au resurse suficiente și, în cazul în care legislația națională prevede acest lucru, organizațiile care reprezintă lucrătorii, în special sindicatele, au acces la locul de muncă și, cu acordul lucrătorilor, la locuința acestora.


</Amend>
<Amend>Amendamentul		<NumAm>75</NumAm>
<DocAmend>Propunere de directivă</DocAmend>
<Article>Articolul 13 – alineatul 3 a (nou)</Article>
	

	Textul propus de Comisie
	Amendamentul

	
	3a.	Statele membre publică și comunică Comisiei statistici cu privire la numărul resortisanților țărilor terțe cărora li s-a acordat un permis unic și cu privire la cei a căror cerere a fost respinsă sau considerată inadmisibilă, precum și cu privire la numărul resortisanților țărilor terțe al căror permis unic a fost reînnoit sau retras în cursul anului calendaristic precedent. Statisticile respective sunt defalcate în funcție de cetățenie, de durata de valabilitate a permiselor, de gen și vârstă și, atunci când aceste informații sunt disponibile, de ocupație, de dimensiunea întreprinderii angajatorului și de sectorul economic. Statisticile privind membrii admiși ai familiei resortisanților țărilor terțe sunt comunicate în același mod, cu excepția informațiilor referitoare la ocupația lor și la sectorul economic.


</Amend>
 <Amend>Amendamentul		<NumAm>76</NumAm>

<DocAmend>Propunere de directivă</DocAmend>
<Article>Articolul 14 – alineatul 1 – partea introductivă</Article>
	

	Textul propus de Comisie
	Amendamentul

	1.	Statele membre se asigură că există mecanisme eficace prin intermediul cărora lucrătorii din țările terțe pot să depună plângeri împotriva angajatorilor lor:
	1.	Statele membre se asigură, în conformitate cu articolul 47 din Carta drepturilor fundamentale a UE, că există mecanisme prompte și eficace prin intermediul cărora lucrătorii din țările terțe pot să depună plângeri împotriva angajatorilor lor:


</Amend>
<Amend>Amendamentul		<NumAm>77</NumAm>
<DocAmend>Propunere de directivă</DocAmend>
<Article>Articolul 14 – alineatul 1 – litera a</Article>
	

	Textul propus de Comisie
	Amendamentul

	(a)	în mod direct; sau
	(a)	în mod direct; 


</Amend>
<Amend>Amendamentul		<NumAm>78</NumAm>

<DocAmend>Propunere de directivă</DocAmend>
<Article>Articolul 14 – alineatul 1 – litera b</Article>
	

	Textul propus de Comisie
	Amendamentul

	(b)	prin intermediul unor terți care au, în conformitate cu criteriile prevăzute în legislația lor națională, un interes legitim în a asigura respectarea prezentei directive; sau
	(b)	cu aprobarea lucrătorului din țara terță, prin intermediul unor terți care au, în conformitate cu criteriile prevăzute în legislația lor națională, în practica națională sau în convențiile colective, un interes legitim în a asigura respectarea prezentei directive; și


</Amend>
<Amend>Amendamentul		<NumAm>79</NumAm>

<DocAmend>Propunere de directivă</DocAmend>
<Article>Articolul 14 – alineatul 2</Article>
	

	Textul propus de Comisie
	Amendamentul

	2.	Statele membre se asigură că terții menționați la alineatul (1) litera (b) pot iniția, în numele sau în sprijinul unui lucrător dintr-o țară terță, cu aprobarea acestuia, orice proceduri judiciare și/sau administrative menite să asigure respectarea dispozițiilor prezentei directive.
	2.	Statele membre se asigură, în conformitate cu legislația națională, cu practica națională și cu acordurile colective, că terții menționați la alineatul (1) litera (b) pot iniția, în numele sau în sprijinul unui lucrător dintr-o țară terță, cu aprobarea acestuia, orice proceduri judiciare și/sau administrative pentru a asigura respectarea dispozițiilor prezentei directive.


</Amend>
<Amend>Amendamentul		<NumAm>80</NumAm>
<DocAmend>Propunere de directivă</DocAmend>
<Article>Articolul 14 – alineatul 3 – partea introductivă</Article>
	

	Textul propus de Comisie
	Amendamentul

	3.	Statele membre se asigură că lucrătorii din țările terțe beneficiază de același acces ca și resortisanții statului membru în care își au reședința în ceea ce privește:
	3.	Statele membre se asigură că lucrătorii din țările terțe, inclusiv cei al căror raport de muncă s-a încheiat, beneficiază de același acces ca și resortisanții statului membru în care își au reședința în ceea ce privește:


</Amend>
<Amend>Amendamentul		<NumAm>81</NumAm>
<DocAmend>Propunere de directivă</DocAmend>
<Article>Articolul 14 – alineatul 3 – litera a</Article>
	

	Textul propus de Comisie
	Amendamentul

	(a)	măsurile de protecție împotriva concedierii sau a altui tratament punitiv din partea angajatorului ca reacție la o plângere formulată în cadrul întreprinderii; sau
	(a)	măsurile de protecție împotriva concedierii și de protecție atât a lucrătorilor din țările terțe, cât și a reprezentanților lucrătorilor, inclusiv a celor care sunt membri sau reprezentanți sindicali, împotriva oricărui tratament punitiv și împotriva oricăror consecințe negative care rezultă în urma unei plângeri înaintate angajatorului sau în urma oricărei proceduri inițiate cu scopul de a asigura respectarea normelor în cazul încălcării drepturilor prevăzute în prezenta directivă; și


</Amend>
<Amend>Amendamentul		<NumAm>82</NumAm>
<DocAmend>Propunere de directivă</DocAmend>
<Article>Articolul 14 – alineatul 3 – litera b</Article>
	

	Textul propus de Comisie
	Amendamentul

	(b)	orice procedură judiciară și/sau administrativă menită să asigure respectarea dispozițiilor prezentei directive.
	(b)	soluționarea eficace, promptă și imparțială a litigiilor, dreptul la reparații și orice procedură judiciară și/sau administrativă pentru a asigura respectarea dispozițiilor prezentei directive;


</Amend>
 <Amend>Amendamentul		<NumAm>83</NumAm>

<DocAmend>Propunere de directivă</DocAmend>
<Article>Articolul 14 – alineatul 3 a (nou)</Article>
	

	Textul propus de Comisie
	Amendamentul

	
	3a.	Pentru a înlesni respectarea prezentei directive, statele membre definesc în legislația națională normele în temeiul cărora acordă, de la caz la caz, o prelungire a valabilității permisului pentru deținătorii de permise unice care s-au confruntat cu încălcări ale drepturilor lor în temeiul prezentei directive.

	
	Atunci când angajatorul este un subcontractant sau când o agenție de recrutare în numele contractantului principal, care a încălcat prezenta directivă, și contractantul principal și orice subcontractant intermediar nu și-au asumat obligațiile de diligență astfel cum sunt definite în legislația națională, statele membre se asigură că contractantul principal și orice subcontractant intermediar sunt, în plus față de angajator sau în locul acestuia, răspunzători de plata oricăror plăți restante și compensații datorate resortisantului țării terțe în conformitate cu legislația națională și fac obiectul unor sancțiuni, în conformitate cu prezenta directivă.

	
	Statele membre pot să prevadă în legislația națională norme mai stricte privind răspunderea.


</Amend>
<Amend>Amendamentul		<NumAm>84</NumAm>
<DocAmend>Propunere de directivă</DocAmend>
<Article>Articolul 15 – alineatul 1 a (nou)</Article>
	

	Textul propus de Comisie
	Amendamentul

	
	1a.	Statele membre aplică dispozițiile relevante din Regulamentul (UE) 2016/679 atunci când pun în aplicare prezenta directivă.


</Amend>
</RepeatBlock-Amend>

